
OPĆINSKI NAČELNIK



KLASA: 350-02/22-01/3
URBROJ: 2133-22-02-23-18
Žakanje, 07.08.2023.

Na temelju članka 64. stavak 3. Zakona o zaštiti okoliša („Narodne novine“ broj 80/13, 153/13, 78/15, 12/18 i 118/18), članka 31. stavak 4. Uredbe o strateškoj procjeni utjecaja strategije, plana i programa na okoliš („Narodne novine“ broj 3/17) i članka 50. Statuta Općine Žakanje („Službeni glasnik Općine Žakanje“ 01/21), Općinski načelnik Općine Žakanje donio je dana 17. travnja 2023. godine slijedeću

O D L U K U
kojom se utvrđuje da nije potrebno provesti stratešku procjenu utjecaja na okoliš
IV. izmjena i dopuna Prostornog plana uređenja Općine Žakanje sa smanjenim sadržajem

Članak 1.

Jedinstveni upravni odjel Općine Žakanje proveo je postupak Ocjene o potrebi strateške procjene utjecaja na okoliš IV. Izmjena i dopuna Prostornog plana uređenja Općine Žakanje sa smanjenim sadržajem (u daljnjem tekstu: IV. Izmjene i dopune Plana), sukladno Odluci o pokretanju postupka ocjene o potrebi strateške procjene utjecaja na okoliš i ocjene o prihvatljivosti za ekološki mrežu za izradu IV. Izmjena i dopuna Prostornog plana uređenja Općine Žakanje sa smanjenim sadržajem (KLASA: 350-02/22-01/3, URBROJ: 2133-22-02-23-5, od 20. veljače 2023. godine).

U postupku Ocjene o potrebi strateške procjene utjecaja na okoliš IV. Izmjena i dopuna Plana, utvrđeno je da predmetne IV. Izmjene i dopune Plana, vjerojatno neće imati značajan utjecaj na okoliš na osnovu čega se utvrđuje da za predmetne IV. Izmjene i dopune Plana nije potrebno provesti stratešku procjenu utjecaja na okoliš.

Članak 2.

Razlozi za donošenje IV. Izmjena Plana su:
1. Usklađenje postojećih i planiranje novih površina izdvojenih dijelova građevinskih područja gospodarske te komunalno servisne namjene sa potrebama gospodarskog razvoja Općine;
2. Usklađenje postojećih i planiranje novih površina građevinskih područja naselja za potrebe razvoja gospodarstva
3. Usklađenje površina građevinskih područja naselja i izdvojenih dijelova građevinskih područja naselja sa stanjem na terenu, kao i potrebama gradnje stanovnika i vlasnika nekretnina na području Općine, a u skladu s planskim mogućnostima 
4. Usklađenje tekstualnog dijela Plana sa zahtjevima korisnika prostora te potrebama razvoja Općine.
5. Usklađenje tekstualnog i grafičkog dijela Plana sa zakonskim obvezama, planovima višeg reda i uvjetima javnopravnih tijela.

Cilj izrade IV. Izmjena i dopuna Plana je redefiniranje građevinskih područja naselja te izdvojenih dijelova građevinskih područja naselja i njihovo usklađivanje sa potrebama korisnika prostora, a sukladno iskazanom interesu.

Programska polazišta izrade IV. Izmjena Plana također se temelje na usklađenju sa prostorno planskim dokumentima šireg područja, odnosno više razine, kao u međuvremenu donesenim programima razvoja područja Općine Žakanje, a sve sa ciljem osiguranja prostorno planskih uvjeta za demografsku obnovu, gospodarski rast i održivi razvoj te podizanje životnog standarda stanovnika i korisnika prostora Općine Žakanje.

Članak 3.

U cilju utvrđivanja vjerojatno značajnog utjecaja IV. Izmjena i dopuna Plana, Jedinstveni upravni odjel Općine Žakanje zatražio je mišljenja tijela određenih posebnim propisima navedenih u Prilogu I. ove Odluke, te su zaprimljena slijedeća mišljenja:

1. Hrvatske šume d.o.o., Uprava šuma Podružnica Karlovac, KLASA: KA/22-01/1082, URBROJ: 09-00-06//01-23-05, od 10. ožujka 2023. godine prema kojem nije potrebno provesti postupak strateške procjene, a koje se poziva na Zakon o šumama prema kojemu je prostorno planskom dokumentacijom potrebno štititi obraslo šumsko zemljište od trajne prenamjene i zahvate planirati izvan šumskog zemljišta. Navodi se da se prema dostavljenom Obrascu o ocjeni o potrebi strateške procjene utjecaja na okoliš ne planiraju nove aktivnosti u odnosu na plan višeg reda, za koji je provedena strateška procjena te ukoliko zahvati nisu planirani na šumi i šumskom zemljištu u državnom vlasništvu, nije potrebno provesti postupak strateške procjene.
2. Hrvatske vode, Vodnogospodarski odjel za srednju i donju Savu, KLASA: 351-02/23-01/0000110, URBROJ: 374-21-1-23-3, od 27. ožujka 2023. godine, prema kojemu nije potrebno vršiti stratešku procjenu utjecaja plana na okoliš, a ukoliko se ipak, temeljem mišljenja drugih tijela i osoba, strateška procjena bude provodila, upozoravaju na potrebu usklađenja strateške studije s planskim dokumentima Hrvatskih voda (Strategija upravljanja vodama, Višegodišnji programi gradnje 2013.-2023., Plan upravljanja vodnim područjima za razdoblje 2016.-2021.,te strateške studije utjecaja navedenih planova na okoliš).
3. Javna ustanova NATURA VIVA za upravljanje zaštićenim dijelovima prirode na području Karlovačke županije, KLASA: 350-02/23-01/11, URBROJ: 2133-63-03/07-23-02, od 03. travnja 2023. godine prema kojem za planirane IV. Izmjene i dopune Plana ne treba provesti stratešku procjenu utjecaja na okoliš, jer na području Općine Žakanje nema zaštićenih područja temeljem Zakona o zaštiti prirode i jer su usklađene sa strategijama, planovima i programima na županijskoj razini te se njima ne planiraju nove aktivnosti u odnosu na plan višeg reda.
4. Ministarstvo kulture, Konzervatorski odjel u Karlovcu, KLASA: 612-08/23-10/0107, URBROJ: 532-05-02-09/3-23-02, od 04. travnja 2023. godine, prema kojem sa stanovišta zaštite kulturne baštine nije potrebna provedba postupka strateške procjene utjecaja na okoliš za 4. izmjene i dopune PPUO Žakanje. 
5. [bookmark: _Hlk141427200][bookmark: _Hlk141427049]U okviru postupka Ocjene o potrebi strateške procjene Upravni odjel za graditeljstvo i okoliš, Odsjek za planske poslove i zaštitu okoliša Karlovačke županije proveo je postupak prethodne ocjene prihvatljivosti za ekološku mrežu i izdao mišljenje (KLASA: 351-03/23-02/10, URBROJ: 2133-07-01/01-23-07 od 25. srpnja 2023.) da za IV. Izmjene i dopune Prostornog plana uređenja Općine Žakanje nije potrebno provesti postupak strateške procjene utjecaja na okoliš i da su prihvatljive za ekološku mrežu. U cilju očuvanja rijetkih i ugroženih stanišnih tipova te strogo zaštićenih vrsta za koje nisu izdvojena područja ekološke mreže za IV. Izmjene i dopune Prostornog plana uređenja Općine Žakanje utvrđeni su posebni uvjeti zaštite prirode.

U postupku ocjene i potrebi strateške procjene u propisanom roku mišljenje nisu dostavili (postoji potpisana dostavnica da su zaprimili predmetno traženje, ali se nisu očitovali):

1. Ministarstvo zdravstva, Ksaver 200a, 10000 Zagreb
2. Karlovačka županija, Upravni odjel za gospodarstvo, Vraniczanieva 4, 47000 Karlovac
3. Općina Kamanje, Kamanje 106, 47282 Kamanje
4. Općina Ribnik, Ribnik 4a, 47272 Ribnik
5. Općina Netertić, Netretić 3a, 47271 Netretić
6. Grad Ozalj, Kurilovac 1, 47280 Ozalj

Sukladno odredbi članka 70. stavka 2. Zakona o zaštiti okoliša ukoliko mišljenje nije dostavljeno u propisanom roku, smatra se da prema posebnim propisima nema posebnih uvjeta i utjecaja vezanih za zaštitu okoliša koje je potrebno uvažiti u IV. Izmjene i dopune Plana.

Članak 4.

[bookmark: _Hlk141423980]Odluka kojom se utvrđuje da nije potrebno provesti stratešku procjenu utjecaja na okoliš za IV. Izmjene i dopune Plana donesena je na temelju pojedinačnih ispitivanja mogućih značajnih utjecaja IV. Izmjena i dopuna Plana na okoliš, kao i na temelju pribavljenih mišljenja javnopravnih tijela, sukladno kriterijima za utvrđivanje vjerojatno značajnog utjecaja iz Priloga III Uredbe o strateškoj procjeni strategija planova i programa na okoliš (NN 3/17) propisane kriterije.

[bookmark: _Hlk141427522]Polazeći od pribavljenih mišljenja, te razloga za donošenje, programskih polazišta, ciljeva i obuhvata kako su utvrđeni u Odluci o izradi IV. Izmjena i dopuna Prostornog plana uređenja Općine Žakanje sa smanjenim sadržajem, utvrđuje se da IV. Izmjene i dopune Plana neće imati vjerojatno značajan utjecaj na okoliš, odnosno da za IV. Izmjene i dopune Plana nije potrebno provesti stratešku procjenu utjecaja na okoliš.

Također je zaključeno da se mogući utjecaji pojedinih zahvata mogu ublažiti primjenom uobičajenih mjera zaštite okoliša te mjerama ublažavanja utjecaja na ciljeve očuvanja i cjelovitosti područja ekološke mreže na razini zahvata.

Planom će se osigurati uvjeti za daljnji razvoj Općine Žakanje koji treba biti usmjeren prema dobro organiziranoj raspodjeli i uređenju građevinskog zemljišta te racionalnom i funkcionalnom gospodarenju prostorom.

Članak 5.

[bookmark: _Hlk141427750][bookmark: _Hlk141430099]Jedinstveni upravni odjel pribavio je mišljenje Upravnog odjela za graditeljstvo i okoliš, Odsjeka za planske poslove i zaštitu okoliša Karlovačke županije  KLASA: 351-03/23-02/16, URBROJ: 2133-07-01/01-23-02 od 28. srpnja 2023. godine, prema kojemu je postupak ocjene o potrebi strateške procjene IV. izmjena i dopuna Prostornog plana uređenja Općine Žakanje proveden u skladu s odredbama Zakona o zaštiti okoliša (Narodne novine, 80/13, 153/13, 78/15, 12/18 i 118/18), Uredbe o strateškoj procjeni utjecaja strategije, plana i programa na okoliš (Narodne novine, 03/17) i odredbama Uredbe o informiranju i sudjelovanju javnosti i zainteresirane javnosti u pitanjima zaštite okoliša (Narodne novine, 64/08), kojima se uređuje informiranje javnosti u pitanjima zaštite okoliša. Ukoliko se tijekom  daljnjeg postupka izrade u nacrt prijedloga IV. izmjena i dopuna Prostornog plana uređenja Općine Žakanje budu unosili dodatni zahvati za koje je propisana obveza ocjene o potrebi procjene utjecaja na okoliš ili procjene utjecaja na okoliš i/ili zahvati za koje se ne može isključiti mogućnost značajnog negativnog utjecaja na ekološku mrežu, postupak ocjene o potrebi strateške procjene će se ponoviti.

Članak 6.

Jedinstveni upravni odjel Općine Žakanje će sukladno odredbama Zakona o zaštiti okoliša (Narodne novine, 80/13, 153/13, 78/15, 12/18 i 118/18)  i odredbama Uredbe o informiranju javnosti i zainteresirane javnosti u pitanjima zaštite okoliša (Narodne novine, 64/08) po donošenju ove Odluke o istoj informirati javnost putem mrežne stranice Općine Žakanje: www.opcina-zakanje.hr .


Članak 7.

Ova Odluka stupa na snagu danom donošenja, a objavit će se u „Službenom glasniku Općine Žakanje“.

OPĆINSKI NAČELNIK
Danijel Jurkaš

